«Making Your Mind Up» (norsk oversettelse: "å bestemme deg") er en britisk poplåt som vant Eurovision Song Contest 1981 for Storbritannia. Sangen ble fremført av popgruppen Bucks Fizz som ble etablert bare måneder før konkurransen. Sangen var komponert av Andy Hill, mens John Danter skrev teksten. De hadde hentet inspirasjon fra 1950-årenes swing og rock 'n' roll, og sangen vakte oppsikt fordi de to mannlige gruppemedlemmene rev av skjørtene på kvinnene midtveis i fremføringen. «Making Your Mind Up» ble en stor hit etter konkurransen og gikk til topps på en rekke europeiske hitlister. I Norge nådde sangen en andreplass på VG-lista.